钦定古今图书集成/理学汇编/文学典/第195卷 > 《上恩光曲歌词启》许敬宗
## 钦定古今图书集成/理学汇编/文学典/第195卷 > 《上恩光曲歌词启》许敬宗

某启。少傅元龄奉宣令旨，垂使撰《恩光曲》词六言四
章，章八韵。谨率愚管，宣述睿怀。自惟浅陋，深惧不允。
窃寻乐府雅歌，多皆不用六字。近代有三台、倾杯乐
等艳曲之例，始用六言。今故杂以号字，稍欲存于古
体。起草适毕，未敢为定。蒙假，不获面启，对封槁本上
呈，可不知宜？伏听后命。谨启。